open-index/open-wikipedia-markdown huggingface dataset:
კარპოვის ტყის ბუნების ძეგლი

**კარპოვის ტყის ბუნების ძეგლი** () — რეგიონალური მნიშვნელობის კომპლექსური დაცული ტერიტორია - ბუნების ძეგლი. მდებარეობს ვერხნედოსკნის რაიონში, როსტოვის ოლქი, რუსეთის ფედერაცია. კარპოვის ტყემ ბუნების ძეგლის სტატუსი მიიღო საოლქო აღმასრულებელი კომიტეტის 1985 წლის 23 აგვისტოს № 313 გადაწყვეტილების შესაბამისად.

## აღწერა 
[მინი|მარცხნივ|200პქ|[მაჩვი]]
კარპოვის ტყის ბუნების ძეგლი მდებარეობს ვერხნედონის სატყეო მეურნეობაში, როსტოვის ოლქის ვერხნედონის რაიონის ჩრდილო-დასავლეთ ნაწილში. სტანიცა კაზანსკოიდან 20 კმ-ის დაშორებით. ბუნების ძეგლს აქვს სასწავლო და ბუნებისდაცვითი ფუნქციები. იგი დაარსდა 1985 წლის 23 აგვისტოს როსტოვის საოლქო აღმასკომის გადაწყვეტილებების შესაბამისად. ბუნების ძეგლი არის ტყის კორომების ერთობლიობა, რომელთა ნაწილი ბუნებრივი წარმოშობისაა და ნაწილი გააშენა მოსახლეობამ. 

დაცულ ტერიტორიას აქვს მაღლობის რელიეფი, მისი ტერიტორიის მდებარეობა ზღვის დონიდან მერყეობს 85-110 მეტრის ფარგლებში. ნიადაგი თიხნარი და ქვიშნარია.

ბუნების ძეგლი გამოირჩევა ბიომრავალფეროვნებით. აქ ხარობს მცენარეების იშვიათი ჯიშები, რომლებიც შეტანილნი არიან რუსეთის ფედერაციის როსტოვის ოლქის წითელ წიგნში. მაგალითად: ფრინტა (), ბუჩქისძირა () ბიბერშტეინის ტიტა () და სხვა. აქ ცხოვრობს ასევე ძუძუმწოვრების მრავალი სახეობა, მათ შორის: ბიგა, მელია, თეთრყელა კვერნა, დედოფალა, მაჩვი, კურდღლისებრნი, ტყის თაგვი და სხვა. ასევე გამოირჩევა ფრინველების ნაირსახეობით, რომელთაგან აღასანიშნავია  კირკიტა, ოლოლი, ქედანი და სხვა. 

დაცული ტერიტორიის ფარგლებში მდებარეობს ტბები: გრემიაჩეე, კამენნოე, ჩიგანაკსკოე, პრიამოე, განიუსიხა, სუხაია-პარნიცა, მელკაია-კლეშნია და სხვა.

## ლიტერატურა 
* "О памятниках природы Ростовской области". Постановление Администрации Ростовской области от 19 октября 2006 года № 418.
* Миноранский В. А., Демина О. Н. Особо охраняемые природные территории Ростовской области. Ростов-на-Дону, 2002.

## რესურსები ინტერნეტში
* Урочище Карпов лес 

კატეგორია:როსტოვის ოლქის დაცული ტერიტორიები
კარგინსკაიის ღვთისმშობლის კვართის ეკლესია

**კარგინსკაიის ღვთისმშობლის კვართის ეკლესია** () — მართლმადიდებლური ეკლესია სტანიცა კარგინსკაიაში მიეკუთვნება რუსეთის მართლმადიდებელი ეკლესიის მოსკოვის საპატრიარქოს შახტინის ეპარქიას.

## ისტორია 
ჯერ კიდევ 1868 წელს ხუტორ კაგალნიცკაიაში ააგეს ერთსაკურთხევლიანი, ხის ღვთისმშობლის კვართის სახელობის ეკლესია.

1891 წლის 8 ნოემბერს ეკლესიასთან გაიხსნა საეკლესიო-სამრევლო სკოლა, რომელიც იმყოფებოდა წმინდა სინოდის დაქვემდებარებაში. სკოლაში სწავლობდნენ მდიდარი კაზაკებისა და ეკლესიის მსახურთა შვილები. 1896 წლის 1 თებერვალს გაიხსნა ქალთა სამრევლო სასწავლებელი. 1912 წლისთვის კაგალნიცკაიის ეკლესიას ჰქონდა ცხრა სამრევლო და სახალხო სკოლა.

როდესაც კაგალნიცკაიის მახლობლად გაჩნდა ახალი ხუტორები და მრევლი გაიზარდა, პატარა ეკლესია უკვე ვერ აკმაყოფილებდა ყველა მრევლს. კაზაკების შემოწირულობის ხარჯზე გადაწყვიტეს აეშენებინათ ახალი ქვის ეკლესია. დაიწყო თანხების შეგროვება და დაიწყეს სამსაკურთხევლიანი ეკლესიის მშენებლობაც. აგური მიიტანეს ვორონეჟის გუბერნიიდან, სამრეკლოსათვის შეიძინეს ზარები, დაკიდეს რკინის კარი. გუმბათის ქვეშ დაკიდეს ჭაღი 150 სანთლით .

ახალი ეკლესია საზეიმოდ გაიხსნა 1886 წელს. ღვთისმშობლის კვართის ხსენების დღეს. თავისი ზომებით კაგალნიცკის ეკლესია გახდა ყველაზე დიდი  ზემო დონის მხარეში. ძველლი ხის ეკლესია 1892 წელს უსასყიდლოდ გადასცეს სლობოდა კალაჩ-კურტალაკს. ეკლესიის გარშემო მდებარეობს ზემო დონში ყველაზე ძველი სასაფლაო.

1913 წლის 29 ივლისს, სწორედ ამ ეკლესიაში დაქორწინდნენ მიხეილ შოლოხოვის მშობლები ალექსანდრე და ანასტასია.

ოქტომბრის რევოლუციასა და სამოქალაქო ომს გადარჩენილი ეკლესია 1939 წელს დახურეს. მაში განატავსეს კლუბი და ბიბლიოთეკა. ჯვარი და ზარები ჩამოხსნეს. შემდეგ ეკლესია დაშალეს და აგურისგან ააშენეს სკოლა. ამჟამად ამ ეკლესიის ადგილზე მდებარეობს  კარგინის კულტურის სახლი.

საბჭოთა კავშირის დაშლის შემდეგ სტანიცაში დარეგისტრირდა ახალი მართლმადიდებლური თემი, რომელსაც გადაეცა სოფლის ხის სახლი, რომელიც გადააკეთეს ღვთისმშობლის კვართის ეკლესიად და სახურავზე დაადგეს გუმბათი.

ეკლესიის წინამძღვარი გახდა იღუმენი სოფრონი (შერშენი).

## რესურსები ინტერნეტში
* Верхнедонское благочиние. Все церкви и монастыри.
* Каргинская ярмарка на Покрова

## სქოლიო
კატეგორია:როსტოვის ოლქის ეკლესიები
კატეგორია:XIX საუკუნის ეკლესიები
გლდანის რაიონი

**გლდანის რაიონი** — ქალაქ თბილისის ადმინისტრაციული ერთეული, შეიქმნა 1979 წლის 7 დეკემბერს. მის შემადგენლობაში შედიოდა ავჭალის, მუხიანის, გლდანის, გლდანულას დასახლებები, ყოფილი სოფელ პატარა გლდანისა და ახალი გლდანის (რიყიანის) ტერიტორიები. რაიონის მთლიანი ფართობი 42 500 ჰექტარია (42,5 კმ²). 2013 წელს აღდგა გლდანის რაიონი. ამჟამად მის შემადგენლობაში შედის გლდანის მასივი, გლდანი, მუხიანი, ავჭალა, ზაჰესი და გლდანულა.

## ლიტერატურა
**ხარაძე, კ.* „გლდანი — ისტორიულ-გეოგრაფიული ნარკვევი“, თბილისი, 1997

## რესურსები ინტერნეტში 
* გლდანის არქიტექტურული კოლონია - ინდიგო

## სქოლიო
კატეგორია:თბილისის რაიონები
არესი (რიუ-გრანდი-დუ-ნორტი)

**არესი** () — მუნიციპალიტეტი ბრაზილიაში, რიუ-გრანდი-დუ-ნორტის შტატში; მიეკუთვნება ლესტე-პოტიგუარის მეზორეგიონს. შედის ეკონომიკურ-სტატისტიკურ მიკრორეგიონ ლიტორალ-სულის შემადგენლობაში.

2010 წლის მონაცემებით, მოსახლეობა 12 924 ადამიანს შეადგენდა, მოსახლეობის სიმჭიდროვე 111.89 კმ²-ზე. ფართობი 115 505 კმ²-ია.

## იხილეთ აგრეთვე
* რიუ-გრანდი-დუ-ნორტი
* ბრაზილიის შტატები

## რესურსები ინტერნეტში
**ბრაზილიის სტატისტიკის ეროვნული ინსტიტუტი*
**ბრაზილიის სტატისტიკის ეროვნული ინსტიტუტი*, ზოგადი სტატისტიკა

კატეგორია:რიუ-გრანდი-დუ-ნორტის მუნიციპალიტეტები
ბელოგორის ბუნების ძეგლი

**ბელოგორის ბუნების ძეგლი** () — რეგიონალური მნიშვნელობის კომპლექსური დაცული ტერიტორია - ბუნების ძეგლი. მდებარეობს ვერხნედონის რაიონში, როსტოვის ოლქი, რუსეთის ფედერაცია, სოფელ მიგულინსკაიიდან, დასავლეთით, მდინარე დონის მარჯვენა ნაპირზე. კარპოვის ტყემ ბუნების ძეგლის სტატუსი მიიღო როსტოვის ადგილობრივი ხელისუფლების  2014 წლის 15 მაისის № 349 გადაწყვეტილების შესაბამისად.

## აღწერა 
ბელოგორის ბუნების ძეგლი არის ბუნებრივი წარმოშობის ტყე, სადაც უხვად გვხვდება სხვადასხვა სახეობის მცენარეები, მათ შორის ისინიც, რომლებიც შეტანილია რუსეთის ფედერაციის როსტოვის ოლქის წითელ წიგნში. ბუნების ძეგლის მცენარეულობა ენდემურობით გამოირჩევა. 

ბელოგორის ბუნების ძეგლი მდებარეობს ვერხნედონის რაიონის ცენტრალურ ნაწილში, სტანიცა მიგულინსკაიადან დასაცლეთით მდინარე დნის მარჯვენა ნაპირზე, მას უჭირავს მიგულინსკაიის სატყეოს 47 და 48 კვარტალები. 

დაცული ტერიტორიის მთლიანი ფართობია 166  ჰა. მან ბუნების ძეგლის სტატუსი მიიღო როსტოვის ოლქის მთავრობის 2012 წლის 8 აგვისტოს  № 735 და 014 წლის 15 მაისის № 349 დადგენილებების საფუძველზე. ბუნების ძეგლს აქვს საგანმანათლებლო და ბუნებისდაცვითი მნიშვნელობა. 

მცენარეებიდან გავრცელებულია ბუნებრივი წარმოშობის კორომები  სტეპის მცენარეულობით. ხეებიდან აქ გვხვდება: მუხა, ნეკერჩხალი, ცაცხვი, იფანი, მურყანი და ცირცელი. ასევე ხარობს შოთხვი, ჭანჭყატი და ხეჭრელი, კვრინჩხის მრავალი სახეობა. ფართოდაა ასევე წარმოდგენილი ბალახეული, ველის მცენარეულობა.

## ლიტერატურა 
*"О памятниках природы Ростовской области". Постановление Администрации Ростовской области от 19 октября 2006 года № 418.
* Миноранский В. А., Демина О. Н. Особо охраняемые природные территории Ростовской области. Ростов-на-Дону, 2002.

## რესურსები ინტერნეტში 
* Белогорское урочище
* Памятники природы

კატეგორია:როსტოვის ოლქის დაცული ტერიტორიები
ანდრიეს ბონგერი

**ანდრიეს ბონგერი**  ზედმეტსახელად „დრიესი“    (დ. 20 მაისი, 1861 — გ. 20 იანვარი, 1936) — იოჰანა ვან გოგ-ბონგერის რჩეული ძმა. ანდრიესი იყო მისი მომავალი სიძის, თეო ვან გოგის ახლო მეგობარი პარიზში ცხოვრებისას. სწორედ ანდრეასმა გააცნო თეოს თავისი და იოჰანა.  ის ასევე იცნობდა ვინსენტ ვან გოგს რომელიც წერილებში მას ანდრედ მოიხსენიებს.

File:Johanna Bonger.jpeg|*იოჰანა ბონგერი*, მეორე ქმრის ნახატი, 1905
File:Theo van Gogh (1888).jpg|თეო ვან გოგი, 1888
File:VanGogh 1887 Selbstbildnis.jpg|ვინსენტ ვან გოგი, ავტოპორტრეტი, 1887

წერილში, რომელიც ანდრიეს ბონგერმა მშობლებს მიწერა 1885 წლის 31 მარტს, 1885, ის ამბობს თეო ვან გოგის შესახებ, რომ მან წინა კვირას მიიღო მოულოდნელი და საშინელი ინფორმაცია მამის გარდაცვალების შესახებ, რომელიც აპოპლექსიის შეტევით გარდაიცვალა და რომლის შესახებ ჯანმრთელობის დადებითი ცნობაც წინა დღეს იყო მოსული. მან ასევე ახსენა, რომ ვან გოგი არ იყო ძლიერი, და რომ ეს მელანქოლიური და სახიფათო გარემოება იყო.  მის მომდევნო რამდენიმე წერილში ანდრიესს ბონგერი თეოს როგორც ახლო მეგობარს მოიხსენიებს.

1886 წელს თეო ვან გოგი საცხოვრებლად პარიზში გადავიდა, რაც ნიშნავს იმას, რომ მას შემდეგ კავშირი ანდრეის ბონგერთან მას აღარ ჰქონია. ბონგერი ასევე გამოხატავს საკუთარ შთაბეჭდილებას და მოსაზრებას, რომ [ვინსენტ ვან გოგი]] ძმას, თეოს საკმაოდ უხეშად ეპყრობოდა, რის გამოც თეო ძალიან ღონემიხდილი იყო. თეო ბონგერების ოჯახს პირველად ესტუმრა 1886 წლის აგვისტოში. 

ბონგერმა ამსტერდამში მუშაობა სადაზღვევო კომპანიაში დაიწყო. ანდრეისი იყო ახლო მეგობარი ბერტრანდ ჯეან რედონისა, ცნობილი როგორც ოდილონ რედონი, და ფლობდა მისი ნამუშევრების დიდ კოლექციას. მის კოლექციაში ასევე შედიოდა ვინსენ ვან გოგის, პოლ სეზანის და ემილ ბერნარდის ნახატები, რომლებსაც ის კარგად იცნობდა. ანდრიესი დაკრძალულია ზორგვლიდის სასაფლაოზე.

## სქოლიო
კატეგორია:დაბადებული  20 მაისი
კატეგორია:დაბადებული 1861
კატეგორია:გარდაცვლილი  20 იანვარი
კატეგორია:გარდაცვლილი 1836
ემრე ქივილჯიმი

**ემრე ქივილჯიმი** ( დ. 2 სექტემბერი 1990) — თურქი მსახიობი.

ემრე ქივილჯიმი, განსაკუთრებით პოპულარული მას შემდეგ გახდა, რაც თურქულ სერიალში „ელიფი“, ერთ-ერთ მთავარ როლზე დაამტკიცეს. „ელიფი“ პოპულარული გახდა, აგრეთვე, ინდონეზიაში, ბოსნიაში, სერბეთში ესტონეთში, კოლუმბიასა და პერუში.

სერიალზე არანაკლებ წარმატებული აღმოჩნდა ემრე ქივილჯიმის კარიერაც, რომელიც ფილმში სელიმ ემიროღლუს პერსონაჟს განასახიერებს. იგი მთავარი გმირის, პატარა ელიფის ბიძაა და ამავდროულად, მთელი ფილმის მანძილზე მის დამცველად გვევლინება.

## რესურსები ინტერნეტში
*

კატეგორია:თურქი მსახიობები
კატეგორია:დაბადებული 1991
კატეგორია:დაბადებული 2 სექტემბერი
კატეგორია:ცოცხალი ადამიანები
ვოლგოდონსკის დენდროპარკი

**ვოლგოდონსკის დენდროპარკი** () — დენდროლოგიური პარკი ქალაქ ვოლგოდონსკის დასავლეთით, როსტოვის ოლქი, რუსეთის ფედერაცია. ერთადერთი სტეპის დენდროპარკი დონის ტერიტორიაზე. უჭირავს 11 ჰა ფართობი. დაარსდა 1966 წელს ე. სერებცოს მიერ. ღია და დახურულ სივრცეში იზრდება ხმელთაშუაზღვიური, ევროპა-ციმბირული, ჩინურ-იაპონური და ჩრდილოეთ ამერიკული წარმომავლობის მცენარეების 240 სახეობა. დენდროპარკი ემსახურება სამხრეთის ფედერალური უნივერსიტეტის სასწავლო ბაზას.

დენდროპარკის დამაარსებლებისათვის აუცილებელი იყო ხეების გახარებასთან ერთად მათ აკლიმატიზაციაზეც ეზრუნათ. 

საბჭოთა კავშირის დაშლასთან ერთად მოიშალა დენდროპარკის მუშაობაც. ტერიტორიას აღარავინ იცავდა, მრავალი უნიკალური ხე ვანდალიზმს შეეწირა. ნაკრძალ ადგილებში იმართებოდა პიკნიკები, ხდებოდა დენდროპარკის დანაგვიანება. 2006 წელს როსტოვის ოლქის ადმინისტრაციამ მიიღო დადგენილება № 418, რომლის მიხედვითაც 70 ობიექტი, რომელიც დენდრარიმში მდებარეობდა გამოცხადდა დაცულ ტერიტორიად. საზოგადოებრივი ორგანიზაციებისა და ქალაქის ადმინისტრაციის მიერ მოხდა დენდროპარკის კეთილმოწყობა.

## სქოლიო 
კატეგორია:როსტოვის ოლქის დაცული ტერიტორიები
The Last Emperor

**The Last Emperor** (დ. 1973) — ფილადელფიელი რეპერი, რომლის ნამდვილი სახელი და გვარია **ჯამალ გრეი**. ფსევდონიმი აიღო ბერნარდო ბერტოლუჩის ფილმის „უკანასკნელი იმპერატორი“ პატივსაცემად.. დაამთავრა ოვერბრუკის უმაღლესი სკოლა, შემდეგ ლინკოლნის უნივერსიტეტში პოლიტიკურ მეცნიერებაში / საერთაშორისო ურთიერთობებში ბაკალავრის ხარისხი მიიღო.

მოგვიანებით საცხოვრებლად გადავიდა ნიუ-იორკში, სადაც ღია მიკროფონის საღამოებში მონაწილეობდა. ორი წლის შემდეგ კონტრაქტი გააფორმა Dr. Dre-ს Aftermath Entertainment-თან და გახდა Dre-ს პროტეჟე. 2003 წელს ცნობილი გახდა, რომ ხელი მოაწერა

შემდეგ იგი გადავიდა ნიუ-იორკში და დაიწყო მიკ ნაითსი. ნიუ-იორკში გადასვლიდან ორი წლის შემდეგ იგი გაწევრიანდა Dr. Dre-ს Aftermath Entertainment-ში, და გახდა Dr. Dre-ს პროტეჟე. 2003 წელს გავრცელდა ინფორმაცია რომ *The Last Emperor*-მა ხელი მოაწერა კონტრაქტს Rawkus Records-თან. შემდეგი ექვსი თვის განმავლობაში რამდენიმე სინგლი გამოსცა, თუმცა მოგვიანებით ახალი მუსიკის გამოშვება თავად ლეიბლმა შეწყვიტა და რეპერმა დააარსა საკუთარი ლეიბლი, Red Planet Music, რათა გამოეცა სადებიუტო ალბომი *Music, Magic, Myth*. ლეიბლის დისტრიბუტორი Raptivism გახდა.

შემდგომში The Last Emperor ხსნიდა სხვადასხვა შემსრულებლის კონცერტებს. მათ შორის იყვნენ Def Squad-ის ყოფილი შემსრულებლები Redman, EPMD, Das EFX და K-Solo), Common, The Roots და KRS-One.

2003 წელს გამოუშვა სადებიუტო ალბომი *Music, Magic, Myth*. სინგლი, „Black Apache“ ლეიბლ Red Planet-ზე 2006 წლის სექტემბერში გამოვიდა. ალბომი *Wizards Wardrobe* გამოვიდა 2010 წლის 27 ივნისს, რასაც ახლდა მუსიკალური ვიდეო სინგლისთვის „Fine Art“.

## დისკოგრაფია
;ალბომები
* 2000: *The Legend of Bigfoot* (არაოფიციალური, ადრეული დემოები)
* 2003: *Music, Magic, Myth*
* 2003: *Palace of the Pretender* (*Music, Magic, Myth*-ის ევროპული გამოცემა)
* 2009: *Science Team...Go!*
;მიქსფირები
* 2006: *Hidden Treasures*
* 2009: *Science Team...Go!*
;სინგლები
* 1997: Bums / Monumental / Secret Wars Part 1
* 1999: Echo Leader / Charlie / Rap Tyranny
* 2000: Fo'rel / Heavyweight Invincible / The Dozen
* 2001: The Banger / The Umph
* 2003: Who’s That / Prisoner
* 2003: Secret Wars Part 2 / Some Love, Some Hate
* 2003: Here We Are
* 2006: Black Apache / Gangsta Groove
* 2010: Fine Art
* 2011: Pots and Pans

## რესურსები ინტერნეტში
*

## სქოლიო
კატეგორია:დაბადებული 1973
კატეგორია:ფილადელფიელი რეპერები
კატეგორია:ამერიკელი რეპერები
კატეგორია:ცოცხალი ადამიანები
ვოლგოდონსკის ეკოლოგიურ-ისტორიული მუზეუმი

**ვოლგოდონსკის ეკოლოგიურ-ისტორიული მუზეუმი** () — მუზეუმი ვოლგოდონსკში, როსტოვის ოლქი, რუსეთის ფედერაცია. 1969-2003 წლებში ეწოდებოდა ვოლგოდონსკის საქალაქო მხარეთმცოდნეობის მუზეუმი.

## ისტორია 
მუზეუმი დაარსდა 1969 წელს, როგორც ვოლგოდონსკის საქალაქი მხარეთმცოდნეობის მუზეუმი. 1977 წელს იგი გახდა როსტოვის საოლქო მხარეთმცოდნეობის მუზეუმის ფილიალი. 1993 წლის 23 ოქტომბერს მუზეუმმა თვითმმართველის სტატუსი მიიღო. 2003 წლის 30 ივლისს მას სახელი შეუცვალეს და უწოდეს კულტურის სახელმწიფო საოლქო განყოფილება „ვოლგოდონსკის ეკოლოგიურ-ისტორიული მუზეუმი“.

ამჟამად მუზეუმი შედგება სამი დანაყოფისაგან:

ორი ნაგებობა 12 საგამოფენო დარბაზით ქალაქ ვოლგოდონსკის ცენტრში და ცალკე მდგარი ეთნოგრაფიული კომლექსი „XIX საუკუნის კაზაკების ქოხი“, რომელსაც აქვს ეზო, სადაც 2003 წლის 19 სექტემბერს შედგა დონის ხალხის კულტურის, ხელოსნობისა და ცხოვრების ისტორიის მუზეუმის გახსნა.

მუზეუმი სტრუქტურულად იყოფა ექვს განყოფილებად: სამეცნიერო-საფონდო, სამეცნიერო-ეთნოგრაფიული, სმცნიერო-საექსპოზიციო, სამეცნიერო-სასწავლო, ტექნიკური, სამეურნეო. მუზეუმში არის სამეცნიერო ბიბლიოთეკა. მუზეუმის ფონდი მოითვლის 100 000-ზე მეტ ექსპონატს. ისინი ერთიანდებიან თემატურ კოლექციებში: რუსული და დონელების ხატწერა, საკულტო საგნები, სამხატვრო და საყოფაცხოვრებო ნივთები, XVII-XX საუკუნეების კერამიკა და მინა, საბჭოთა ფერწერა და გრაფიკა, რუსი და უცხოელი მხატვრები, სამოქალაქო ომისა და დიდი სამამულო ომის მასალები და სხვა:

* „პირველი ნაბიჯები“ — ვოლგა-დონის არხისა და ციმლიანის ჰიდრო-კვანძის  შექმნის ისტორია, რის წყალობითაც დაარსდა ქალაქი ვოლგოდონსკი. კოლექციაში დაცულია ამ პროექტის მონაწილეთა ფოტოები, დოკუმენტები და პირადი ნივთები.
* „საუკუნეების სიღრმეში“ — ქვის, ბრინჯაოსა და რკინის ხანის, ასევე შუა საუკუნეების არტეფაქტები და საგნები, რომლებიც ეკუთვნიან ხაზართა სახანოს აღზევების ეპოქას.
* „დონის კაზაკების ტრაგედია და სამოქლაქო ომი 1917-1920 წწ.“
* „მართლმადიდებლური ხატები დონის ტერიტორიაზე“
* „როსტოვის ოლქის აღმოსავლეთი ტერიტორიები დიდი სამამულო ომის პერიოდში 1941-1945 წწ.“

გამოფენაზე დონის ეკლესიები წარმოდგენილია ოლქის ტერიტორიაზე მდებარე რამდენიმე ეკლესიის მაკეტი, მათ შორის ბოლშაია-მარტინოვკის სამების ეკლესიის მაკეტი.

## რესურსები  ინტერნეტში 
* Официальный сайт музея
* ВЭИМ на сайте museum.ru
* ВЭИМ  на сайте Министерства культуры Ростовской области
* ВЭИМ на сайте Российской государственной библиотеки

## სქოლიო 
კატეგორია:როსტოვის ოლქის მუზეუმები
კატეგორია:მუზეუმები ანბანის მიხედვით
იალმანი

** იალმანი** () — სოფელი აზერბაიჯანში,  გოქჩაის რაიონში.  მოსახლეობის რაოდენობა   —   953 კაცი.

## რესურსები ინტერნეტში
* 
 
 

კატეგორია:გოქჩაის რაიონის სოფლები
Spoonie Gee

**გებრიელ ჯექსონი** (დ. 1962), უფრო მეტად ცნობილი, როგორც **Spoonie Gee** — ამერიკელი რეპერი. 1970-იანებში იგი იყო ჰიპ-ჰოპის ერთ-ერთი პირველი შემსრულებელი პირველი ალბომი გამოსცა. მისი სიმღერები თემების ნაწილი იქცა განგსტა-რეპის ადრეულ ფორმად.

## კარიერა
ჯექსონი ცხოვრობდა ჰარლემში, ნიუ-იორკი. მისი ზედმეტსახელი *Spoonie* მომდინარეობს სიტყვა კოვზიდან, რადგან იგი ბავშვობაში ნებისმიერი საკვების მისაღებად იყენებდა კოვზს. როდესაც დედა გარდაიცვალა, იგი მხოლოდ თორმეტი წლის იყო და მოუწია საცხოვრებლად ბიძასთან გადასულიყო, რომელიც იყო მუსიკალური პროდიუსერი ბობი რობინსონი. მის სახლში ჯექსონმა პირველად დაიწყო ვარჯიში რეპის შესრულებაში და ბიძისგან დიდი მხარდაჭერაც მიიღო.

Spoonie-ს პირველი ჩანაწერი შეიქმნა, როდესაც პიტერ ბრაუნი ეწვია რობინსონის მუსიკალურ მაღაზიას და ახსენა, რომ სურდა დისკის ჩაწერა.. შემდგომში Spoonie Gee ხშირად უწოდებდნენ „ორიგინალურ განგსტა-რეპერს“

## დისკოგრაფია
### ალბომები 
* *The Godfather of Rap* (1987), Tuff City
* *Old And New Jams* (1989), BCM (კომპილაცია)
* *Old and New Jams/The Godfather* (1993), BCM (კომპილაცია)
* *Godfather of Hip Hop* (1996), Ol' Skool Flava (კომპილაცია)

### სინგლები 
* „Spoonin' Rap“ (1979), Sound of New York
* „Love Rap“ (1979), Enjoy! - B-side of Treacherous Three's „New Rap Language“
* „Monster Jam“ (1980), Sugarhill - Spoonie Gee Meets The Sequence
* „Spoonie Is Back“ (1981), Sugarhill
* „Re-Mix of Spoonie Rap“ (1982), Heavenly Star
* „The Big Beat“ (1983), Tuff City/Epic
* „Get Off My Tip“ (1985), Tuff City
* „New Love Rap“ (1985), Enjoy!
* „Street Girl“ (1985), Tuff City
* „That's My Style“/„I'll Serve You Right“ (1986), Tuff City
* „I'm All Shook Up“ (1987), Tuff City
* „The Godfather“ (1987), Tuff City
* „(You Ain't Just A Fool) You's An Old Fool“ (1988), Tuff City
* „Mighty Mike Tyson“ (1988), Tuff City
* „Spoonin' Rap“ (1999), Ol' Skool Flava
* „Bodyrock“ Moby ft Spoonie G (2000) (Promo)
* *The Boss Is Back* EP (2005), New Sound of Harlem

## რესურსები ინტერნეტში 
* დისკოგრაფია საიტზე Discogs

## სქოლიო
კატეგორია:ამერიკელი რეპერები
კატეგორია:დაბადებული 1962
კატეგორია:ცოცხალი ადამიანები
შახაევსკაია-II

**შახაევსკაია-II** () — ყორღანების ჯგუფი, მდებარეობს მდინარე მანიჩის ნაპირზე, ვესიოლის რაიონი, როსტოვის ოლქი, რუსეთის ფედერაცია. არქეოლოგიური კომპლექსი გადაჭიმულია 4 კილომეტრზე სოვხოზის წყალსაცავიდან სამხრეთ-აღმოსავლეთით და  მოიცავს 27 მიწაყრილს, რომელთა სიმაღლეცაა 0,3 მეტრიდან 2,9 მეტრამდე.

შახაევსკაია-II გამოიკვლია საბჭოთა კავშირის მეცნიერებათა აკადემიის არქეოლოგიის ინსტიტუტის დონის ექსპედიციამ 1972 წელს.

## აღწერა 
### ყორღანი 1 
პირველი ყორღანი მდებარეობს ნაპირის მხარეს სასაფლაოს სამხრეთ-აღმოსავლეთ ნაწილში, მისი სიმაღლეა 2,2 მეტრი, ხოლო დიამეტრი დაახლოებით 50 მ. ყორღანში აღმოაჩინეს რვა სამარხი, დაკრძალული ადამიანის დაკრძალვის მდგომარეობა აშკარად გასხვავდება ერთმანეთისაგან. 

პირველი სამარხი მდებარეობს ყორღანის ცენტრიდან ჩრდილო-დასავლეთით. 0,4 მეტრის სიღრმეზე აღმოჩენილია ზრდასრული ადამიანის ჩონჩხი, რომელიც გაშლილი წევს ზურგზე. საფლავში რამე ნივთი არ ყოფილა შემონახული. 

მეორე სამარხი მდებარეობს პირველის გვერდით 0,35 მეტრის სიღრმეში. ზრდასრული ადამიანის ჩონჩხი უწესრიგოდ ეყარა. სავარაუდოდ, დაკრძალული იწვა მარჯვენა მხარზე მოხრილი ფეხებით და თავით ჩრდილო-აღმოსავლეთისკენ. 

მესამე სამარხი მდებარეობდა ყორღანის ცენტრიდან სამხრეთ-დასავლეთით ექვს მეტრში 1,07 მეტრის სიღრმეში. ზრდასრული ადამიანის ჩონჩხი იწვა მარცხენა მხარზე ძალიან მოხრილი მუხლებით, რომელზეც ელაგა ხელები. 

ყორღანში ასევე აღმოჩენილია ბავშვების ჩონჩხიც. 

ყორღანში აღმოჩენილი სამარხებიდან ოთხი ეკუთვნის კატაკომბების კულტურას (5, 6, 7, 8 სამარხები), ორი მათგანი მიეკუთვნება ძელურ კულტურას (2, 3 სამარხები), ხოლო ორი სამარხის კულტურული კუთვნილება გაურკვეველია.

### ყორღანი 2 
მეორე ყორღანი მდებარეობს კომლექსის ნაპირში, მისი სიმაღლეა 1,22 მეტრი, სიგრძე 32 მეტრი, სიგანე 28 მეტრი.  ყორღანში აღმოჩენილია 11 სამარხი და ცხოველების ძვლების ორი გროვა. სამარხში აღმოჩენილია ორი ბავშვის ჩონჩხი, რომლებიც სახით ერთმანეთის პირისპირ იწვნენ. 

ყორღანის მეხუთე სამარხი აღმოჩენილია 1,6 მეტრის სიღრმეში, ცენტრიდან დასავლეთით 2,25 მეტრის დაშორებით. მოზრდილი ადამიანის ჩონჩხი იწვა ზურგზე მოხრილ მდგომარეობაში. ჩონჩხის სიგრძე იყო 1,5 მეტრი. მის მხრებთან აღმოჩენილია სამი პატარა მძივი, რომელთა დიამეტრიც 2 მმ-ია. 

მეხუთე სამარხი მდებარეობს ყორღანის ცენტრიდან სამხრეთით 5 მეტრში. 

აღმოჩენილი 11 სამარხიდან ცხრა მიეკუთვნება ბრინჯაოს ხანას, ორი კი - უფრო გვიან პერიოდს.

### ყორღანი 3 
დამუშავებული ყორღანის მიწაყრილი, რომლის სიმაღლეცაა 0,3-0,4 მ, მდებარეობს ნაპირიდან 400 მეტრის დაშორებით, მისი დიამეტრია 24 მეტრი. მიწაყრილის ქვეშ აღმოჩენილია რვა სამარხი, რომლებიც ყორღანის ცენტრთან არიან თავმოყრილნი.

### ყორღანი 4-8 
მეოთხე ყორღანში აღმოჩენილია ოთხი სამარხი, მეხუთეში - სამი, მეექვსეში - ექვსი. აღმოჩენილია თიხის ჭურჭელი, საცეცხლურები, მსხვილფეხა რქოსანი პირუტყვის ძვლები. მეშვიდე ყორღანში აღმოჩენილია ქალთა ჩონჩხები. ისინი იწვნენ ხის დაფებზე, რომელთაგან მხოლოდ ერთის ნაშთებია შემორჩენილი. ამ სამარხში აღმოჩენილია ძალზედ დაჟანგებული დანა, თავის ქალასთან ახლოს აღმოჩენილია ვერცხლის საყურეები, შუშის თვლებით.

## სქოლიო 
კატეგორია:რუსეთის არქეოლოგიური ძეგლები
კატეგორია:როსტოვის ოლქის ღირსშესანიშნაობები
კვაზითანამგზავრი

alt=კვაზითანაგზავრის ორბიტას დიაგრამა|მინი|კვაზითანამგზავრის ორბიტის დიაგრამა

**კვაზითანამგზავრი** – რომელიმე პლანეტასთან ერთად მოძრავი კონკრეტული ტიპის კო-ორბიტალური კონფიგურაციის (1:1 ორბიტული რეზონანსით) მქონე ობიექტი, თუ ეს ობიექტი (კვაზითანაგზავრი) მოცემულ პლანეტასთან რჩება მრავალი ორბიტული პერიოდის განმავლობაში.

## მაგალითები 
### ვენერა 
ვენერას ჰყავს კვაზითანაგზავრი - 2002 VE68. როგორც ჩანს, ეს ასტეროიდი ვენერას თანამგზავრია ბოლო 7000 წლის განმავლობაში, მაგრამ დაახლოებით 500 წლის შემდეგ გატყორცნილი იქნება დღვანდელი ორბიტიდან.

### დედამიწა 
ალტ=3753 Cruithne|მინი|3753 კრუიტნისა და დედამიწის ორბიტები

2016 წლისათვის ცნობილია დედამიწის რამდენიმე კვაზითანამგზავრი: (164207) 2004 GU9, (277810) 2006 FV35, 2013 LX28, 2014 OL339 და (469219) 2016 HO3. სავარაუდოდ ამ უკანასკნელის ორბიტა ბოლო რამდენიმე ასწლეულის განმავლობაში სტაბილური უნდა იყოს, მაშინ როცა 2003 YN107 -მა უკვე მიატოვა თავისი ორბიტა. დედამიწის სტაბილური კვაზითანამგზავრები დაახლოებით 38-დან და 100-მდე მთვარის დისტანციებზე რჩებიან.

## რესურსები ინტერნეტში
*ინფორმაცია კვაზითანამგზავრებზე 

## სქოლიო
კატეგორია:მთვარე
კატეგორია:კვაზითანამგზავრები
კატეგორია:პლანეტოლოგია
კატეგორია:ასტრონომიული ობიექტები
ალაქურშაქი

** ალაქურშაქი ** () — სოფელი აზერბაიჯანში,    გუბადლის რაიონში. 

1993 წლიდან სომხეთის რესპუბლიკის შეიარაღებული ძალების მიერ იყო ოკუპირებული.

2020 წლის 9 ნოემბერს, მთიანი ყარაბაღის ომის დროს აზერბაიჯანის თავდაცვის სამინისტრომ გაავრცელა პრეზიდენტ ილჰამ ალიევის განცხადება სოფლის განთავისუფლების შესახებ. 

## რესურსები ინტერნეტში
*

## სქოლიო
კატეგორია:გუბადლის რაიონის სოფლები
კაზაკები (ძეგლი)

**კაზაკები** () — მონუმენტალური კომპოზიცია ქალაქ ვოლგოდონსკის ჩრდილო-დასავლეთ გარეუბანში. დგას ვოლგა-დონის არხის № 15 შესასვლელთან. მონუმენტი შეიქმნა 1953 წელს არქიტექტორ ლეონიდ პოლიაკოვისა და მოქანდაკე გიორგი მოტოვილოვის  პროექტის მიხედვით. რუსეთის საბჭოთა ფედერაციული სოციალისტური რესპუბლიკის მინისტრთა საბჭოს 1960 წლის 30 აგვისტოს № 1327 დადგენილების შესაბამისად ძეგლი შეიტანეს სახელმწიფო მნიშვნელობის ძეგლების სიაში. სკულპტურული ქანდაკება „კაზაკები“ წარმოადგენს ვოლგოდონსკში და ვოლგოდონსკის რაიონში ერთადერთ ძეგლს, რომელსაც აქვსრუსეთის ფედერაციის ფედერალური მნიშვნელობის კულტურული მემკვიდრეობის ძეგლის სტატუსი. ქანდაკება სიმბოლურად გამოხატავს ყუბანის კაზაკთა კავალერიის კორპუსის გმირობას დიდი სამამულო ომის პერიოდში და ზოგადად დონელი კაზაკების საბრძოლო დიდებას.

## აღწერა 
სკულპტურული კომპოზიცია დგას ორ მაღალ კოშკოვან კვარცხლბეკზე, რომელიც დგას ვოლგა-დონის არხის № 15 გასასვლელის ორივე ნაპირზე. მათზე კი ცხენზე ამხედრებული კაზაკების ძეგლები დგას. ორივე კვარცხლბეკი შესრულებულია ადრეული კლასიციზმის არქიტექტურულ სტილში. ძეგლის მემორიალურ დაფაზე არის წარწერა: 

კაზაკები გამოსახულნი არიან უკანა ფეხებზე შემდგარ ცეხენებზე მჯდომარენი. ერთ-ერთი კაზაკი ხმალს იქნევს ქვემოთ, მეორეს კი იგი უჭირავს თავს ზემოთ.

## გალერეა 

Volga-Don Canal 06 Lock (4147554388).jpg|
Volgodonsk,_Rostov_Oblast,_Russia_-_panoramio_(5).jpg| 
Volga-Don Canal 07 Lock (4146797465).jpg|

## სქოლიო 
კატეგორია:როსტოვის ოლქის ღირსშესანიშნაობები
სამშვიდობო ატომი (ძეგლი)

**სამშვიდობო ატომი** () —  მონუმენტი, რომელიც  აღმართულია ვოლგოდონსკში, როსტოვის ოლქი, რუსეთის ფედერაცია. სიმბოლურად დაკავშირებულია ატომური მანქანათმშენებლობისა და ენერგეტიკის განვითარებასთან ქალაქში. წარმოადგენს ვოლგოდონსკის ერთ-ერთ მთავარ სიმბოლოს. მოქანდაკე იური ვლადიმერის ძე ალექსანდროვის ნამუშევარი თავდაპირველად დადგეს აეროპორტ ვოლგოდონსკის წინ მდებარე მოედანზე ციმლიანსკში 1981 წელს. მაგრამ რამდენიმე თვის შემდეგ ძეგლი გადაიტანეს, რადგან როსტოვის ოლქის საოლქო აღმასკომის თავჯდომარის მ. ივანიცკის განცხადებით, როდესაც იგი მგზავრობდა, მან დაინახა, რომ ძეგლი არის საკმაოდ დიდი ზომის სადგურის მიმდებარე მოედნისა და აეროპორტის მიმართ. მისთვის ახალი ადგილი გამოძებნეს კურჩატოვისა და მშენებელთა ქუჩების გადაკვეთზე, სადაც დგას დღევანდელ დღემდე.

## სქოლიო
კატეგორია:როსტოვის ოლქის ძეგლები
ტაჯიკეთის დროშა

**ტაჯიკეთის ეროვნული დროშა** —  სუვერენული ტაჯიკეთის სიმბოლო. დროშა მიღებულია 1992 წლის 24 ნოემბერს. 

ტაჯიკეთის დროშა ითვლება გინესის რეკორდების წიგნის ბინადრად. იგი წარმოადგენს მსოფლიოში ყველაზე მაღალ ძელზე აღმართულ დროშას. ძელის სიმაღლეა 165მ. დროშა სპეციალურად აღიმართა 2011 წელს ქვეყნის დედაქალაქ დუშანბეში, ტაჯიკეთის დამოუკიდებლობის 20 წლის იუბელეზე. მან პირველობა ჩამოართვა აზერბაიჯანის ეროვნულ დროშას.  

დროშის ზომებია - 60მ — 30მ-ზე.

## გინესის რეკორდსმენი დროშები სიმაღლის მიხედვით
* ტაჯიკეთის ეროვნული დროშა — 165 მ.
*აზერბაიჯანის ეროვნული დროშა — 162 მ.
*ჩრდილოეთ კორეის ეროვნული დროშა — 160 მ.
*თურქმენეთის ეროვნული დროშა — 133 მ
*იორდანიის ეროვნული დროშა — 132 მ.
*არაბეთის გაერთიანებული საამიროების ეროვნული დროშა — 123 მ
* მექსიკის ეროვნული დროშა — 110 მ. 
## იხილეთ აგრეთვე
*ტაჯიკეთი
*დამოუკიდებელ სახელმწიფოთა თანამეგობრობა
*ტაჯიკეთი
## რესურსები ინტერნეტში
*ტაჯიკეთის ეროვნული დროშა
კატეგორია:ტაჯიკეთის ეროვნული სიმბოლოები
კატეგორია:მსოფლიოს ქვეყნების დროშები
კატეგორია:დროშები ანბანის მიხედვით
არმუდლუ (მრავალმნიშვნელოვანი)

**არმუდლუ** შეიძლება აღნიშნავდეს:

## აზერბაიჯანი 
*არმუდლუ — სოფელი აზერბაიჯანში, კახის რაიონში
*არმუდლუ — სოფელი აზერბაიჯანში, გუბადლის რაიონში
*არმუდლუ — სოფელი აზერბაიჯანში, ქალბაჯარის რაიონში

## საქართველო 
*არმუდლუ — დმანისის მუნიციპალიტეტის სოფელ პანტიანის აზერბაიჯანული სახელწოდება.
სელინ სეზგინი

**სელინ სეზგინი** (დ. 20 ივნისი, 1990, სტამბოლი) — თურქი მსახიობი. დაბადების სახელია ფლოდ სეზგინი. თურქეთში განსაკუთრებით ცნობილი გახდა სერიალ „ელიფის“ ეკრანებზე გამოსვლის შემდეგ, სადაც სელინი თამაშობს პატარა ელიფის დედის როლს. დღემდე ურთიერთობს ემრე კივილჩიმთან, გულჩინ ტუნჩოკთან და იზაბელა დამლა გუვენილირთან. 

სერიალი პოპულარულია მრავალ ქვეყანაში, მათ შორის ინდონეზიაში. აქ მას იცნობენ სახელით მალიქი. 2015 წლის აგვისტოში სელინი თავის მეგობრებთან ერთად იყო მიწვეული ინდონეზიის ერთ-ერთ პოპულარულ ტელეპროგრამაში. 

## საპნის ოპერები
* Yiyemem Zeytinyağlı Safe (2006)
* ელიფი (სეზონი 1) (2014 - 2015)
* ელიფი (სეზონი 2) (2015 - 2016)

## იხილეთ აგრეთვე
*ემრე კივილჩიმი
*გულჩინ ტუნჩოკი
*ისაბელა დამლა გიუვენილირი

## რესურსები ინტერნეტში
* 
*როგორ გამოიყურება რეალურ ცხოვრებაში მელექის გმირი
*სელინ სეზგინი / Selin Sezgin (მსახიობის ბიოგრაფია) 
*სელინ სეზგინი
*სელინ სეზგინი

კატეგორია:თურქი მსახიობები
კატეგორია:დაბადებული 1990
კატეგორია:დაბადებული 20 ივნისი
გიულჩინ თუნჩოქი

**გიულჩინ თუნჩოქი** (დ. 1 იანვარი, 1992, ბურსა, თურქეთი) — თურქი მსახიობი. პოპულარული გახდა თურქეთში სერიალ „ელიფის“ ეკრანებზე გამოსვლის შემდეგ. დღემდე ურთიერთობს ემრე კივილჩიმთან, სელინ სეზგინთან და ისაბელა დამლა გიუვენილირთან. 

სერიალი პოპულარულია მრავალ ქვეყანაში, მათ შორის ინდონეზიაში. 2015 წლის აგვისტოში გიულჩინი თავის მეგობრებთან ერთად იყო მიწვეული ინდონეზიის ერთ-ერთ პოპულარულ ტელეპროგრამაში. 

მსახიობი დაოჯახებული არაა. მას 2014 წლიდან დღემდე, სასიყვარულო ურთიერთობა აქვს მსახიობ ემრე კივილჩიმთან, რომელიც მისი მეწყვილის, სელიმის როლს ასრულებს სერიალში „ელიფი“.

## საპნის ოპერები
*ადანალი (სეზონი 2)  (2009)
*ყარადაღლარი (სეზონი 2) (2010)
*ელიფი (სეზონი 2) (2014 - 2016)

## რესურსები ინტერნეტში
*ვინ არის და როგორ გამოიყურება ზეინაბის გმირი
*გიულჩინ თუნჩოქი

კატეგორია:თურქი მსახიობები
კატეგორია:დაბადებული 1992
ისაბელა დამლა გიუვენილირი

**ისაბელა დამლა გიუვენილირი** ( დ. 18 იანვარი 2009, ნიუ-იორკი, აშშ) —  თურქი მსახიობი. თურქეთში ვიზიტისას მისმა ოჯახმა გაიგო, რომ გოგონა დამტკიცებულია თურქული ტელეარხ 7-ის მიერ ახალ სატელევიზიო პროექტში „Elif / ელიფი“ მთავარ როლზე. როცა სერიალის გადაღებები დაიწყეს, ისაბელა 4 წლის იყო. ის ძალიან პოპულარული გახდა თურქეთში სერიალ „ელიფის“ ეკრანებზე გამოსვლის შემდეგ. დღემდე ურთიერთობს ემრე კივილჩიმთან, სელინ სეზგინთან და გულჩინ ტუნჩოკთან.

სერიალი პოპულარულია მრავალ ქვეყანაში, მათ შორის ინდონეზიაში, სადაც 2015 წლის აგვისტოში თავის მეგობრებთან ერთად იყო მიწვეული ინდონეზიის ერთ-ერთ პოპულარულ ტელეპროგრამაში.

ისაბელა ამჟამად, სტამბოლში ცხოვრობს და სკოლაში სწავლითაა დაკავებული.

## საპნის ოპერები
*ელიფი (სეზონი 1) (2014 - 2015)
*ელიფი (სეზონი 2) (2015 - 2016)
*ელიფი (სეზონი 3) (2016 - 2017)

## რესურსები ინტერნეტში
*ისაბელა დამლა გიუვენილირი 
*იზაბელა დამლა გიუვენილირი
*იზაბელა დამლა გიუვენილირი
*იზაბელა დამლა გიუვენილირი

კატეგორია:თურქი მსახიობები
კატეგორია:დაბადებული 2009
ბიორნ რკინისგვერდა

**ბიორნ რკინისგვერდა** — IX საუკუნის ვიკინგი მებრძოლი, შვედეთის მეფე და მუნსოს დინასტიის დამფუძნებელი, სკანდინავიური საგების მიხედვით, დანიელი კონუნგის, რაგნარ ლოდბროკის ვაჟი. მითოლოგიის თანახმად ბიორნი იყო ჭკვიანი მეზღვაური და დაუმარცხებელი მეომარი. 

859 წელს ბიორნის სარდლობით ვიკინგებმა გაილაშქრეს სამხრეთის მიმართულებით და მიაღწიეს გიბრალტარის სრუტეს, საიდანაც გადავიდნენ მაროკოში, გაძარცვეს და დაარბიეს ბერბერების მიწები, 860 წელს კი ხმელთაშუა ზღვის აუზში შევიდნენ. 

ცნობილია ის ფაქტი, რომ მამამისის მკვლელობის გამო, 867 წელს ბიორნი ძმებთან ერთად სათავეში ჩაუდგა დიდ წარმართულ ჯარს და  ნორთუმბრიის სამეფოს დაპყრობით დაიწყო ვიკინგების 14 წლიანი გაუთავებელი თარეში დიდი ბრიტანეთის ტერიტორიაზე. მან ელა II სისხლიანი არწივის მეთოდით სიკვდილით დასაჯა.

ამის შემდეგ ბიორნმა და მისმა ძმებმა გაინაწილეს დაპყრობილი მიწები და სამეფოები დააარსეს სკანდინავიაში. ის გახდა შვედეთის კონუნგი და საფუძველი დაუდო მუნსოს დინასტიას. საგების თანახმად ბიორნის შემდეგ კონუნგის ტიტული მიიღო მისმა უფროსმა ვაჟმა, ერიკმა.

## ლიტერატურა
* Schlauch, Margaret (transl.) (1964). *The Saga of the Volsungs: the Saga of Ragnar Lodbrok Together with the Lay of Kraka.* New York: American Scandinavian Foundation.
* *Lagerquist L. O.* Sveriges Regenter, från forntid till nutid.— Stockholm, 1997.— ISBN 91-1-963882-5

## სქოლიო
კატეგორია:სკანდინავიური მითოლოგია
კატეგორია:შვედეთის ნახევრადმითიური მეფეები
კორჩაგინის ლაშქრობა გრძელდება (ძეგლი)

**კორჩაგინის ლაშქრობა გრძელდება** () — სკულპტურული კომპოზიცია ქალაქ ვოლგოდონსკში, როსტოვის ოლქი, რუსეთის ფედერაცია. შედგება შადრევანისა და სკულპტურული ჯგუფისაგან. წარმოადგენს ადგილობრივი მნიშვნელობის კულტურული მემკვიდრეობის ძეგლს. 

## აღწერა 
1980-იანი წლების მეორე ნახევარში კომკავშირის მოედანზე აპირებდნენ აეშენებინათ ტექნოლოგიური რეზერვუარი, რომელიც გააგრილებდა წყალს კინოთეატრის კონდიციონერებში. კინოთეატრის სამუშაოს დასაწყისში მოქანდაკე ვ. პ. პოლიაკოვმა და არქიტექტორმა ა. ე. ფროლოვმა იგი გარდაქმნეს დეკორატიულ შადრევნად. მის ერთ-ერთ მცირე მხარეს, დამთვალიერებლებისათვის განკუთვნილი ორი ამაღლებული  ბილიკის ცენტრში, ქვაფენილზე მდებარეობს 12 მეტრიანი სკულპტურული კომპოზიცია „კორჩაგინის ლაშქრობა გრძელდება“, რომელიც ეძღვნება ვოლგოდონსკი მდებარე ქარხნის „ატომმაშის“ ახალგაზრდა მშენებლებს.

მთლიანი კომპოზიციის დათვალიერების შემდეგ შესაძლებელია დამთვალიერებელმა იხილოს კორჩაგინელები ბუდიონოვკაში, დიდი შინელებით და მხარზე წერაქვ გადებულები. ასევე შესაძლებელია ელექტროშემდუღებლის და გეოდეზისტის ხილვაც. ქანდაკებას აქვს სპირალისებური ფორმა და მაღლდება ცენტრისკენ. კომპოზიციიის თავში დგას მშენებელი, რომელსაც ხელში მოფირალე დროშა უჭირავს. კვარცხლბეკის ერთ მხარეს გრავირებულია საბჭოთა სოციალისტური რესპუბლიკების კავშირის კომკავშირული მშენებლობების სახელები:  ამურის კომსომოლსკი, დნეპრის ჰიდროელექტროსადგური, მაგნიტოგორსკის მეტალურგიული კომბინატი, თურქესტან-ციმბირის მაგისტრალი, ცელინა, ავტომობილების ქარხანა - კამაზი, ატომმაში და ბაიკალ-ამურის მაგისტრალი. 

2005 წლის ოქტომბერში მიმდინარეობდა შადრევნის რეკონსტრუქცია, რომელიც განხორციელდა საქველმოქმედო ფონდების მიერ.

## სქოლიო 
კატეგორია:როსტოვის ოლქის ძეგლები
ნიტროგლიცერინი (წამალი)

**ნიტროგლიცერინი** (, ) — თხევადი ზეთოვანი ნივთიერება, აზოტმჟავას და გოგირდმჟავას ნაერთი გლიცერინთან; იყენებენ როგორც ფეთქებად ნივთიერებას, აგრეთვე (უმცირესი დოზებით) როგორც სამკურნალო პრეპარატს - სისხლძარღვების გასაფართოებლად.

იგი ერთ-ერთი ძველი და მოქმედი მედიკამენტია გულის დაავადების მქონე პაციენტებისათვის, რომელიც დაინერგა 1867 წელს სტენოკარდიის მკურნალობისათვის. მას შემდეგ მნიშვნელოვნად შეიცვალა პრეპარატები და დოზირების ფორმები. მისი გამოყენება ხდებოდა როგორც მწვავე სტენოკარდიული შეტევის კუპირებისათვის, ასევე სტენოკარდიული შეტევის პრევენციის მიზნით და ჰიპერტონული კრიზის დროს.

ნიტროგლიცერინის ზეგავლენით ხდება  პერიფერიული სისხლძარღვების (არტერიების და ვენების), ასევე კორონარული სისხლძარღვების გაფართოება. უმჯობესდება გულის კუნთისთვის სისხლის მიწოდება და მისი ჟანგბადით უზრუნველყოფა, რაც საბოლოოდ აუმჯობესებს გულის მუშაობას. ნიტროგლიცერინი განსაკუთრებულ ეფექტს ახდენს დატვირთვის და ფიზიკური აქტივობის დროს, აუმჯობესებს რა ფიზიკური დატვირთვის ამტანობას.

სტენოკარდიული შეტევა იწყება მაშინ, როდესაც წარმოიქმნება შეუთავსებლობა ჟანგბადის მიწოდებასა და მოთხოვნას შორის, ე. ი. როდესაც დატვირთვის დროს ადგილი აქვს სისხლის მიმოქცევის გაძლიერებას, რასაც ვერ უმკლავდება კორონარები.

სტენოკარდიული შეტევა შესაძლებელია განვითარდეს:

* კიბეებზე ან აღმართზე ასვლის დროს;
* სირბილის, ცურვის ან ჩოგბურთის თამაშის დროს;
* სიცივეში სახლიდან გასვლისას;
* ფიზიკური მუშაობის დროს.

ნიტროგლიცერინი ეხმარება ადამიანს ტკივილის მოხსნაში. მიღება შესაძლებელია პრევენციის მიზნით, აუმჯობესებს სისხლის მიმოქცევას და ამარტივებს გულის მუშაობას.

როდის უნდა მივიღოთ ნიტროგლიცერინი? მხოლოდ მწვავე სტენოკარდიული შეტევის დროს.

ნიტროგლიცერინი შედგება ხანმოკლე მოქმედების გლიცერონიტრატისგან. იგი შესაძლებელია მიღებული იქნას სხვადასხვა ფორმით: მაგ: კაფსულების სახით, რომელსაც პაციენტი ენის ქვეშ იდებს ან ნიტროსპრეის სახით. პირის ლორწოვან გარსზე მოხვედრის შემდეგ ნიტროგლიცერინი სწრაფად შეიწოვება და მისი ეფექტი ერთ წუთში ვლინდება. მისი მოქმედება გრძელდება ნახევარი საათი.

სტენოკარდიული შეტევების პრევენციის მიზნით ხდება ნიტროშემცველების მიღება ტაბლეტების ან ემპლასტროს ფორმით.

## გვერდითი მოვლენები
პრეპარატის მიღების დროს შესაძლოა ადგილი ჰქონდეს არტერიული წნევის დაქვეითებას. წნევის დაქვეითების პრევენციის მიზნით დაბალი წნევის მატარებელი პაციენტებისთვის ნიტროგლიცერინის მიღებამდე რეკომენდებულია დაწოლა. ნიტროგლიცერინმა შეიძლება გამოიწვიოს თავის ტკივილიც სისხლძარღვების გაფართოების შედეგად.

ზოგიერთი პაციენტს აქვს შიში, რომ ორგანიზმი მიეჩვევა ნიტროგლიცერინს და მედიკამენტი აღარ იმოქმედებს. ეს არასწორია. ნიტროგლიცერინის ხანმოკლე მიღებისას, იქნება ეს კაფსულის თუ სპრეის სახით, მიჩვევის საფრთხე არ არსებობს. მხოლოდ ხანგრძლივი მოქმედების ნიტროშემცველი მედიკამენტების მიღების დროს არსებობს მიჩვევის საშიშროება. მიჩვევის თავიდან ასაცილებლად რეკომენდებულია პაციენტმა გააკეთოს 12 საათიანი შუალედი მიღებებს შორის.

## იხილეთ აგრეთვე
* დენთი
* ალფრედ ნობელი
* დინამიტი

## რესურსები ინტერნეტში
* რა უნდა ვიცოდეთ ნიტროგლიცერინის შესახებ
* ნიტროგლიცერინი
* ნიტროგლიცერინი
* ნიტროგლიცერინი 
* ალფრედ ნობელი და ნიტროგლიცერინი

კატეგორია:წამლები
კაზაკთა დიდების ყორღანი (ძეგლი)

**კაზაკური დიდების ყორღანი** () — სკულპტურული კომპოზიცია ქალაქ ვოლგოდონსკში, როსტოვის ოლქი, რუსეთის ფედერაცია.

## ისტორია და აღწერა 
მემორიალური კომპლექსი გაიხსნა 2008 წლის 4 ნოემბერს. მდებარეობს ქალაქ ვოლგოდონსკის შესასვლელში, სუხო-სოლონოვის ყურის ნაპირზე. კომპლექსი მდებარეობს ყურის ნაპირზე, რომელიც ქალაქს ჰყოფს ძველ და ახალ ნაწილებად. კომპლექსის ავტორები არიან მწერალი ვლადიმერ კარპენკო და მოქანდაკე, რუსეთის მხატვართა კავშირის წევრი ეგორ დერდიაშჩენკო.

მემორიალურ კომპლექსში ცენტრალური ადგილი უკავია კავკასიის ომების გენერალს იაკობ ბალკანოვს, რომელმაც თავისი ცხოვრების 30 წელი ლაშქრობებში გაატარა. 

ლეგენდარული კაზაკი გენერალი იაკობ ბალკანოვი ეროვნული გმირია, რომელიც მამაცობისათვის დააჯილდოეს ოქროს იარაღით და მიანიჭეს წმინდა ანას ორდენი.

არქიტექტურულ-სკულპტურული თვალსაზრისით კომპოზიცია  მიწაყრილი ყორღნის ფორმისაა, რომლის სიმაღლეც 10 მეტრია. ყორღანი ორ ნაწილადაა გაყოფილი, როგორც კაზაკების შეტევის ერთი მეთოდი. ასეთ შეტევის ფორმას ეწოდება „ბაკლანოვისებური“. ყორღანის ორი ნაწილი ასევესიმბოლურად დაკავშირებულია სამოქალაქო ომში რუსების თეთრებად და წითლებად დაყოფასთან. 

სკულპტურული კომპოზიციის უკან დგას 5 მეტრი სიმაღლის, ბეტონისაგან დამზადებული ყორღანი, რომელზეც რელიეფურად დატანილია კადრები კაზაკების ცხოვრებიდან. ბეტონის ფილაზე გამოსახულია ხუთი ცნობილი დონელი ატამანის ბარელიეფი. ფილაზე ასევე ჩამოთვლილია ის ტომები, რომლებიც ოდესმე ცხოვრობდნენ დონის ტერიტორიაზე: სკვითები, სარმატები, ჰუნები, ალანები და სხვა. ასევე ნაჩვენებია ისტორიული თარიღები, დანგრეული ეკლესიების ფოტოები და სხვა.

აქვე შეიძლება ციტატების წაკითხვა მიხეილ შოლოხოვის „წყნარი დონიდან“.

გარდა ამისა, სკულპტურული კომპოზიცია მოიცავს ცალკე მდგომ შენობას , სადაც განთავსებულია სურათების გალერეა და დონის კაზაკების მუზეუმი.

## სქოლიო 
კატეგორია:როსტოვის ოლქის ძეგლები
კატეგორია:როსტოვის ოლქის ღირსშესანიშნაობები
ვოლგოდონსკის გამარჯვების პარკი

**ვოლგოდონსკის გამარჯვების პარკი** () — კულტურისა და დასვენების პარკი ქალაქ ვოლგოდონსკში, როსტოვის ოლქი, რუსეთის ფედერაცია. პარკი მდებარეობს ქალაქის ძველ ნაწილში. მისი ოფიციალური სახელია კულტურის მუნიციპალური ავტონომიური დაწესებულება „გამარჯვების პარკი“. 

## ისტორია 
გამარჯვების პარკი დაარსდა 1965 წლის 8 მაისს, ფაშისტებზე გამარჯვების 20 წლისთავის აღსანიშნავად. 

1968 წელს პარკში დაიწყო სპორტის სასახლის მშენებლობა. მშენებლობას ხელმძღვანელობდა ქიმკომბინატის მთავრი ინჟინერი იოსებ ბოლოტინი. სპორტის სასახლეში მდებარ ეყინულის არენის მოცულობა უნდა ყოფილიყო 1 200 მაყურებელზე გათვლილი. გეგმის მიხედვით ვოლგოდონსკელებს მთელი წლის განმავლობაში უნდა შეძლებოდათ დაკავებულიყვნენ საციგურაო სპორტით. მაგრამ ქიმიურმა ქარხანამ აღნიშნული პროექტი არ დაასრულა. 

1976 წლის 4 ნოემბერს გამარჯვების პარკში გააშენეს „პარტიისა და შრომის ვეტერანების ხეივანი“.

1979 წელს პარტიის რაიონულმა აღმასკომმა არქიტექტორ ტარას ბოტიანოვსკს დაავალა  შეექმნა პარკის რეკონსტრუქციის პროექტი. ბოტიანოვსკი მუშაობდა სარატოვში მთავარ არქიტექტორად, 1974 წელს იგი გადავიდა ვოლგოდონსშკი, სადაც დაიწყო ატომური ელექტროსადგურის მშენებლობა. 1977 წელს კი დანიშნეს ვოლგოდონსკს მთავარ არქიტექტორად. გარდა გამარჯვების პარკისა, მან სხვა პროექტებიც განახორციელა  ქალაქში. 2000 წელს მას ვოლგოდონსკის საპატიო მოქალაქის ტიტული მიანიჭეს.

1980 წელს დაიწყო პარკის რეკონსტრუქცია. 1985 წლის 22 აპრილს გაიხსნა „ხსოვნის ბაღი“. ხსოვნის ბაღის ახლოს მდებარეობს გმირი ქალქების მინდორი, რომელიც ასევე ტ. ბოტიანოვსკმა დააპროექტა.

1985 წლის 9 მაისს, ფაშიზმზე გამარჯვების 40 წლისთავზე გაიხსნა განახლებული პარკი და ამავე სახელობის მოედანი შადრევნით.

## ლიტერატურა 
* *Кукушин В. С.* История архитектуры Нижнего Дона и Приазовья — Ростов-на-Дону: ГинГо, 1996

## რესურსები ინტერნეტში
* Страница парка в ВКонтакте
* История Волгодонска. Парк «Победа» 
* Парк Победы — наши дни 

## სქოლიო
კატეგორია:როსტოვის ოლქის ღირსშესანიშნაობები
Hittman (რეპერი)

**ბრაიან ენტონი ბეილი** (, ცნობილია როგორც **Hittman**; დ. 14 სექტემბერი, 1974) — ამერიკელი, რეპერი, სიმღერების ავტორი და ჩანაწერის პროდიუსერი.

დაიბადა ლოს-ანჯელესში, კალიფორნიაში. 1998 წელს ხელშეკრულება გააფორმა Dr. Dre-ის ლეიბლთან Aftermath Entertainment, თუმცა რიგი მიზეზების გამო მან ვერ შეძლო საკუთარი ალბომის გამოშვება და დატოვა ლეიბლი.

2002 წელს გამოსცა მისი ყველაზე პოპულარული სინგლი „Last Dayz“.  2005 წელს გამოუშვა სადებიუტო ალბომი *Hittmanic Verses* ლეიბლზე Sick Bay Records.

## სქოლიო
კატეგორია:ამერიკელი რეპერები
კატეგორია:დაბადებული 1974
კატეგორია:დაბადებული 14 სექტემბერი
კატეგორია:აფრო-ამერიკელი მამაკაცი რეპერები
კატეგორია:ამერიკელი ჰიპ-ჰოპ მუსიკოსები
კატეგორია:Aftermath Entertainment-ის შემსრულებლები
კატეგორია:XXI საუკუნის ამერიკელი რეპერები
კატეგორია:XX საუკუნის ამერიკელი რეპერები
კატეგორია:XXI საუკუნის მამაკაცი მუსიკოსები
კანის ქვეშ (ფინური ტელესერიალი)

„**კანის ქვეშ**“ — ფინური სამედიცინო, მისტერიული ჟანრის ტელესერიალი, რომელიც ტელეკომპანია Nelonen გადაიღო 2016 წელს. სერიალი 1 სეზონსა და 12 ეპიზოდს მოიცავს და მასში მონაწილეობენ ცნობილი მსახიობები: ტანელი მაკელა, ელენა ლეევე და ვილეჰარდ კოლანდერი. ელენა ლეევე (სოფია სივენიუსტა) იმ კლინიკის ექთანია, სადაც ღეროვანი უჯრედების კვლევის პროფესიონალი  ექიმი და მამამისი ტანელი მაკელა (ჰანუ სივენიუსი) მუშაობს. სერიალში ასახულია ფინეთის ექიმების სამედიცინო ეთიკა. 

## გადაღებები 
სერიალის გადაღებები 2015 წლის დეკემბერში დაიწყო და მთელი ზამთრის სეზონზე გაგრძელდა, თუმცა ეთერში მხოლოდ   2016 წლის 14 იანვარს გავიდა. სერიალის პრემიერა ტელეკომპანია Nelonen-სა და Nelonen Media-ს ეთერში შედგა. სერიალის გადაღებები მიმდინარეობდა ქალაქ ჰელსინკიში და კაჯანაში კაინუს ცენტრალურ საავადმყოფოში.  

## სიუჟეტი 
სოფია სივენიუსი (ელენა ლეევე) მუშაობს კაინუს ცენტრალურ კლევით საავადმყოფოში ექთნად, ერთ დღეს მას ავარია მოუხდება და დაშავებულს თვითონ გადაიყვანს საავადმყოფოში. სოფიას მამა ჰანუ სივენიუსი (ტანელა მაკელა), საავადმყოფოს წამყვანი ექიმია ღეროვანი უჯრედების დარგის სფეროში, სწორედ ის ჩაიბარებს სოფის მიერ შემოყვანილ პაციენტს ჰენრი ვარტიმას (ვილეჰარდ კოლანდერი) და გადაწყვეტს საიდუმლო კვლევები   ჩაატაროს ამ პაციენტზე. სოფიას ეჭვი გაუჩნდება მამის საქმიანობაში და გამოძიებას დაიწყებს და აღმოაჩენს მამის საიდუმლო კვლევებს, რომელიც ლიცენზიის გარეშე და პაციენტის დაუკითხავად ჩაატარა.

## როლებში 
## ასევე მონაწილეობენ 
* საია ლენტონე - ანსკუ იაკოლა
* იონას საარტამო - ტომი იაკოლა
* ესკო როინე - ტანელი სარკომა
* ლიზა ლუსტონენი - ტაინა სალო
* კრისტო სალმინენი - ტემუ ვაჰტერა
* იასმინ ვოუტილაინენ - ოლივია ალანკო
* სუსანა მიკონენი - მერი ალანკო
* პეკა სტრანგი - ტობიას ფაგერვიკი
* სესილია პოლი - იოჰან ფაგერვიკი
* ტარია ჰეინულა - ეველინა სეივენიუსი
* კრის გუმეროსი - იოჰანეს კაროლა
* იესკია გრაბოვსკი - სტელა საარი
* რობერტ ენკელი - არნე ლინიდმანი
* რებეკა ვიტალა 

## ეპიზოდი 
## რესურსები ინტერნეტში 
* მეოთხე არხის სატელევიზიო პროგრამა ოფიციალური ვებსაიტი
* მწარმოებელი კომპანიის მიერ სერიალის წარდგენა  

კატეგორია:ფინური ტელესერიალები
ვოლგოდონსკის ცენტრალური ბიბლიოთეკა

**ვოლგოდონსკის ცენტრალური ბიბლიოთეკა** () — ცენტრალური ბიბლიოთეკა როსტოვის ოლქის ქალაქ ვოლგოდონსკში. შეიქმნა 1955 წელს.

მისამართი: როსტოვის ოლქი, ქალაქი ვოლგოდონსკი, ლენინი ქუჩა №  75.

## ისტორია 
ვოლგოდონსკის ცენტრალური ბიბლიოთეკა დაარსდა 1955 წლის 10 ნოემბერს. ამ პერიოდში ვოლგოდონსკი (1956) ჯერ კიდევ სოფელი იყო. პირველი ბიბლიოთეკა განათავსეს თანამედროვე ვოლგოდონსკის ადმინისტრაციული შენობის ერთ-ერთ პატარა ოთახში. მისი გახსნის პერიოდში საბიბლიოთეკო წიგნადი ფონდი სულ 1 000 წიგნს მოიცავდა. 

ბიბლიოთეკის პირველი დირექტორი იყო ლუბა მიკულჩიკი. 1955 წლისათვის ბიბლიოთეკაში უკვე ჩაწერილი იყო 400 მკითხველი, 1957 წელს ქალაქში ააშენეს კულტურის აახალი ცენტრი „ახალგაზრდობა“, სადაც ბიბლიოთეკას გამოუყვეს ოთახი. ორი წლის შემდეგ ბიბლიოთეკაში შეიქმნა საბავშვო განყოფილება.

1965 წლისათვის ცენტრალურ ბიბლიოთეკაში 2 300 ეგზემპლარი წიგნია. მკითხველთა რაოდენობა კი 3 000-ს აჭარბებდა. 1966 წელს საქალაქო ბიბლიოთეკა გადავიდა ახალ შენობაში საზღვაოს ქუჩაზე, სადაც იყო ასევე სმკითხველო დარბაზი 50 მკითხველისათვის. ბიბლიოთეკის ფონდში შედიოდა როგორც მხატვრული ლიტერატურა, ასევე ლექსიკონები და ენციკლოპედიები. მავე წელს ქალაქის ლიტერატურულმა გაერთიანებამ ბიბლიოთეკაში გახსნა ლიტერატურული მუზეუმი. მუზეუმის დამაარსებელი იყო  მწერალი და ლიტერატურათმცოდნე ვლადიმერ სმირენსკი. მუზეუმში ინახებოდა , როგორც ვოლგოდონსკის ასევე როსტოველი, ლენინგრადელი და მოსკოველი მწერლების 
მასალები. 

1973 წელს ცენტრალურიი ბიბლიოთეკა გადავიდა ლენინის ქუჩაზე მდებარე შენობაში. ამჟამად ამ შენობაში განთავსებულიასაბავშვო ბიბლიოთეკა. 

1990-იან წლებში, მას შემდეგ, რაც დაიწყო კომპიუტერიზაცია, ბიბლიოთეკამ შექმნა მონაცემთა ელექტონული ბაზა. ბიბლიოთეკაში დადგეს ინტერნეტში ჩართული კომპიუტერები. ქალაქში შეიქმნა ცენტრალიზებული საბიბლიოთეკო სისტემა. 

2008 წელს ბიბლიოთეკა გადავიდა ახალ, სპეციალურად მისთვის აშენებულ შენობაში ლენინის ქუჩა 75-ში. ამჟამად ბიბლიოთეკის ფონდშია 633 000 ეგზემპლარი, მათ შორის 100 000 უშუალოდ ცენტრალურ ბიბლიოთეკაშია.

## ლიტერატურა 
* Кудинова, Р. Социальная сфера: бюджетные контуры 2017-го : начальник отдела культуры Н. Г. Бондаренко рассказала журналистам о преобразованиях в библиотечной сфере города] // Волгодонская правда. — 2016. — 14 мая. — С. 7.
* Библиотека года: // Свой мир. — 2011. — 3 июня. — С. 2.
* От прошлого к будущему // Местное время. Волгодонск. — 2011. — № 8 (дек.). — С. 3/
* Алтухова И. Ю. Священный храм живых печатных слов: Свой мир. — 2011. — 27 мая. — С. 4.
* Городской, А. Ночь в библиотеке: [о мероприятии Центр. б-ки] Волгодонская правда. — 2013. −30 апр. — С. 1.
* Сведения о работающих районных библиотеках Ростовской области на 1 июня 1943 года. Госархив Ростовской области. ф. р. 4045 оп. 1. д. 80.
* Сведения о состоянии библиотечной работы. Госархив Ростовской области. ф. р. 3737 оп. 2. д. 261.

## რესურსები ინტერნეტში
* Центральная библиотека Волгодонска 
* Центральная библиотека Волгодонска 
* Центральная библиотека Волгодонска
* Центральная библиотека Волгодонска. История 
* Центральная библиотека Волгодонска: 60 лет вместе с городом 

კატეგორია:როსტოვის ოლქის ბიბლიოთეკები
კატეგორია:ბიბლიოთეკები ანბანის მიხედვით
სირენა (მოთხრობა)

**სირენა** () — ანტონ ჩეხოვის მოთხრობა, რომელიც 1887 წელს დაიწერა. პირველად, 1887 წლის 24 აგვისტოს, გაზეთ „პეტერბურგის გაზეთი“-ს 231-ე ნომერში გამოქვეყნდა.

## გამოქვეყნება 
მოთხრობა თავდაპირველად, 1887 წლის 24 აგვისტოს (ძველი სტილით), გაზეთ „პეტერბურგის გაზეთი“-ს 231-ე ნომერში გამოქვეყნდა განყოფილებაში მფრინავი შენიშვნები, ხელმოწერით ა. ჩეხონტე. სტილისტური შესწორებებისა და შემოკლებების შემდეგ ჩეხოვმა მოთხრობა ადოლფ მარქსის მიერ 1899—1901 წლებში გამოცემული თხზულებათა კრებულის პირველ ტომში შეიტანა. ჩეხოვმა მოთხრობიდან აგრეთვე ამოიღო მინიშნებები ბულგარეთში განვითარებულ მოვლენებზე, დაამატა რამდენიმე დეტალი, როგორიცაა მინაწერი გვერდზე: „ეს ხომ ბერებისთვისაც მისაღებია“.

ჩეხოვის სიცოცხლეშივე მოთხრობა გერმანულ, პოლონურ, სერბო-ხორვატულ და შვედურ ენებზე ითარგმნა.

## ფონი 
ალექსანდრე ლაზარევ-გრუზინსკის თქმით, მოთხრობა ავტორმა ბაბკინოში, ერთ დღეში დაწერა. მიხეილ ჩეხოვი დარწმუნებული იყო, რომ მოთხრობაში ჩეხოვის ზვენიგოროდის შთაბეჭდილებები აისახა. ზვენიგოროდში ანტონ ჩეხოვი „მაზრების ყრილობების სხდომებს ესწრებოდა, მაღალჩინოსნების ცხოვრების ყაიდას გაეცნო“.

## ლიტერატურა 
* Чехов А. П. Сирена // Чехов А. П. Полное собрание сочинений и писем: В 30 т. Сочинения: В 18 т. / АН СССР. Ин-т мировой лит. им. А. М. Горького. — М.: Наука, 1974—1982.
* „Мир божий“, 1903, № 1, стр. 90.

## რესურსები ინტერნეტში 
* სირენა, ორიგინალური რუსული ტექსტი.
* სირენა, 1947 წლის ინგლისურენოვანი თარგმანი.
* მოთხრობა „სირენა“ 

## სქოლიო
კატეგორია:ანტონ ჩეხოვის მოთხრობები
დონეცკის კულტურული მემკვიდრეობის ძეგლები

**დონეცკის კულტურული მემკვიდრეობის ძეგლები** () — ეს არის ქალაქ დონეცკის ეკლესიები და შენობები, რომელთაც აქვს კულტურულ-ისტორიული ღირებულება და შედიან რუსეთის ფედერაციის კულტურული მემკვიდრეობის ძეგლების სიაში.

## ისტორია და აღწერა 
* 
ღვთისმშობლის მიძინების ტაძარი სამრეკლოსთან ერთად წარმოადგენს რეგიონალური მნიშვნელობის კულტურული მემკვიდრეობის ძეგლს. ღვთისმშობლის მიძინების ტაძარი აგებულია 1861 წელს. 

ჩვენს ეპოქამდე შმონახულია ეკლესიის კანკელი - დონის ტერიტორიაზე ერთ-ერთი ყველაზე ძველი და ძვირფასი. კანკელის მშენებლობაზე პასუხისმგებელი იყო მღვდელი იაკობ სემიონოვი. კანკელის შექმნაში ასევე თავისი წვლილი შეიტანა: ატამანმა გერასიმოვმა, ათანასე ანიკინმა, სტეფან პოპოვმა, გავრილ ერშოვმა, ალექსი ხარიტონოვმა, ეფიმ შევირევმა, სემიონ დავიდოვმა, კაზაკებმა: გრიგორი ბორისოვმა, ფილიპ სკლიაროვმა და ალექსეი კონდრატიევმა. 

ღვთისმშობლის მიძინების ტაძარი ერთ-ერთია დონის მხარის იმ 84 ტაძარს შორის, რომელიც გადაურჩა რელიგიური დევნის პერიოდს. თანამედროვე კედლის მხატვრობა ეკუთვნის მხატვრებს გ. სტარიხსა და ს. მიშუკს. ჭაღები და მეტალი კარი დაამზადეს მხატვარ გ. სტარიხის  ესკიზის მიხედვით დონეცკის ექსკავატორების ქარხანაში. 

ეკლესიის მთავარი დღესასწაულია მარიამობა  — 28 აგვისტო და მიტროფანე ვორონეჟელის ხსენების დღე - 6 დეკემბერი. 

საბჭოების ქუჩზე მდებარეობს შენობა, რომელიც აგებულია 1872 წელს, იგი ეკუთვნოდათ კაზაკ ვაჭარებს ბელიკოვებს. შენობა კულტურული მემკვიდრეობის ძეგლია. ამჟამად შენობაში განთავსებულია მ. შოლოხოვის სახელობის ბიბლიოთეკა.

ვაჟთა სამრევლო სასწავლებელი მდებარეობს ძმები დოროშევების ქუჩა 40/17-ში. შენობა აგებულია 1869 წელს. ასევე ეს ნაგებობაც კულტურული მემკვიდრეობის ძეგლია. ამჟამად ამ შენობაში განთავსებულია საავადმყოფო. 

კულტურული მემკვიდრეობის ძეგლია გუდოროვის სამრევლო-საეკლესიო სკოლა, რომელიც საბჭოს ქუჩაზე ნომერ 51-ში მდებარეობს, იგი აგებულია 1906 წელს. ამჟამად მასში განთავსებულია გრიშა აკულოვის სახელობის დონეცკის  № 1 სკოლა.

## გალერეა 

UspenskayaGundorov.jpg
Храм Успения Пресвятой Богородицы (г. Донецк, Россия).jpg
Курень казаков – купцов Беликовых (г. Донецк, РО).jpg
Курень казаков – купцов Беликовых (г. Донецк, Ростовская область).jpg
Гундоровское казачье приходское училище для мальчиков.jpg
Гундоровское казачье приходское училище для мальчиков (г. Донецк, Ростовская область).jpg
Гундоровское казачье приходское училище для мальчиков (г. Донецк, РО).jpg
МБОУ СОШ № 1 г. Донецка. Ростовская область (1).jpg
МБОУ СОШ № 1 г. Донецка. Ростовская область (2).jpg
МБОУ СОШ № 1 г. Донецка. Ростовская область (9).jpg
МБОУ СОШ № 1 г. Донецка. Ростовская область (11).jpg
МБОУ СОШ № 1 г. Донецка. Ростовская область (10).jpg

## სქოლიო
კატეგორია:როსტოვის ოლქის ღირსშესანიშნაობები